**Strălucirea**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Strălucirea

...

Te-ai născut pentru tine și-ai trăit pentru toți,

Strălucind fără loc într-o țară măruntă

Într-o țară străină, trasă de alții la sorți,

Ce-a avut pentru tine doar loc de mormânt!

...

Ursita ți-a fost muza cu chip de balaur,

Ești la fel de greu precum limba română

Prin care-ai creat eternul nostru tezaur,

Ce ne-a rămas cea mai prețioasă fântână!

...

Ai știut mai mult decât vom ști noi vreodată,

Pentru că te-ai născut mai înainte de vreme,

Ai trăit atât cât să treci cu mintea de soartă

Și eternitatea s-o închizi în poeme!

...

Plecând, ai rămas de-atunci al tuturor,

Al tuturor celor ce te privesc de jos,

Ce știu că ai trăit având un singur dor

Și te văd strălucind singur, maiestuos!